Blitsbokke klop Wallis met 22-7 in Parys | Netwerk24
Deur Marnus Kok 01 Junie 2019 12:37
Suid-Afrika is oor sy eerste hekkie by die sewestoernooi in Parys, nadat hy Wallis in sy eerste wedstryd Saterdag geklop het.
Branco du Preez Foto: Getty Images
Die Blitsbokke het vier drieë gedruk om met 22-7 te wen. Vir die grootste gedeelte van die eerste helfte het Suid-Afrika omtrent geen balbesit gehad nie, en was verplig om te verdedig. Dit het die verdedigende kampioen egter met onderskeiding gedoen.
Muller du Plessis het die Blitsbokke op die telbord gesit toe hy kort voor rustyd sy eie skop opgevolg het.
Die hoogtepunt was waarskynlik toe Cecil Afrika, die strydros wat lank beseer was, in die tweede helfte gaan druk het. Die drie is voorafgegaan deur ’n systap en vaartversnelling – iets lipleklekker.
Die Blitsbokke se volgende wedstryd is om 15:10 teen Kenia.
Suid-Afrika 22 (7): Drieë: Muller du Plessis, Cecil Afrika, Branco du Preez, Mfundo Ndhlovu. Doelskop: Branco du Preez. Wallis 7 (0): Drie: Joe Goodchild. Doelskop: Joe Goodchild.
Meer oor: Sewesreeks | Wallis | Blitsbokke